Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, “FORU” Justiziari, Giza Eskubideei eta Demokraziari buruzko Nazioarteko Zikloa elDiario.es-ekin elkarlanean antolatzeari buruzkoa (10-22/PES-00157).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Marta Álvarez Alonso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Maiatzaren 6an “FORU” Justiziari, Giza Eskubideei eta Demokraziari buruzko Nazioarteko Zikloa egin zen, Nafarroako Gobernuak elDiario.es-ekin elkarlanean antolatua.

1.- Nork erabaki du elDiario.es-ekin elkarlanean egitea?

2.- Nolakoa izan da elkarlan hori?

3.- Zer kostu ekarri dio Nafarroako Gobernuari?

4.- Zer partidaren kontura ordaindu da?

5.- Kosturik izan bada, zehaztu finantzatutako kontzeptuak eta nori finantzatu zaizkion kostu horiek.

Iruñean, 2022ko maiatzaren 10ean

Foru parlamentaria: Marta Álvarez Alonso